**"Várj, ember szíve készen!**



 **Mert jő a hős, az Úr."**

**Kedves Pedagógusok, Hitoktatók!**

Közeledik karácsony, Jézus Krisztus születésének ünnepe.

Az ünnepi felkészüléshez szeretnénk hozzájárulni egy kis elmélyüléssel, együttgondolkodással érdekes szövegeken, feladatokon keresztül. Tartsanak velünk ebben a kalandban, segítsék tanítványaikat a versenyre való nevezésben, felkészülésben és nézzük meg, ki tud többet az adventről és a karácsonyról!

**A felkészüléshez ajánljuk:**

A Bibliából: Máté evangéliuma 1,18-25. és a 2. fejezet, Lukács evangéliuma 1,5-80. és 2, 1-40., János evangéliuma 1,1-18.

Szépirodalmi szöveg: Harald Scheel – Sibylle Jung: Benedek apó karácsonya

Tátrai Zsuzsanna - Karácsony Molnár Erika: Jeles napok, ünnepi szokások (Planétás Kiadó)

Kósa László - Szemerkényi Ágnes: Apáról fiúra (Móra Ferenc Kiadó)

Pokorádi Zoltánné: Népszokások (Tudod-e? sorozat Szalay Könyvkiadó)

**Jelentkezési határidő:** 2022. november 25.

A versenyt online rendezzük a Református Tananyagtár (reftantar.hu) felületén, amelynek feladatait 2022. december 2-án 11-től 14 óráig oldhatjátok meg 30 perces időtartamban.

A nevezéshez kérjük, hogy regisztrálják a két fős csapat egyik tagját a <https://tudasfai.reftantar.hu/> oldalon. Ehhez szükség lesz az intézményi kódra és regisztráláskor szülői hozzájárulásra.

A versenyre 2 fős csapatok jelentkezését várjuk a 3. és 4. osztályos közül iskolánként és korosztályonként maximum 1-1 csapatot nevezve a kalmandizoltanne@gmail.com e-mail címen.

**Nevezési díj nincs.**

Az eredményekről 2022. december 9-ig postai úton értesítjük a nyerteseket és küldjük az okleveleket az értékes ajándékokkal.

Várjuk szeretettel az adventi kalandunkra: Fehérné Szóráth Márta és Kálmándi Zoltánné

Debrecen, 2022. 11. 07.